295. ΝΟΜΟΣ υπ΄ αριθ. 2694 της 23/23 Μαρτ. 1999 (ΦΕΚ Α΄ 43) Σύσταση Διπλωματικών και Προξενικών Αρχών και σύνθεση του προσωπικού τους. Άρθρο 1 Σύσταση και σύνθεση Πρεσβειών 1.Συνιστώνται οι ακόλουθες Πρεσβείες της Ελλάδας: α)στη Δημοκρατία της Κολομβίας με έδρα τη Μπογκοτά, β)στη Δημοκρατία του Παναμά με έδρα τον Παναμά, γ)στη Σοσιαλιστική Δημοκρατία του Βιετνάμ με έδρα το Ανόι, δ)στη Δημοκρατία της Μολδαβίας με έδρα το Κισινάου, ε)στη Δημοκρατία του Ουζμπεκιστάν με έδρα την Τασκένδη. 2.(Προστίθενται διπλωματικές αρχές μετά την 88η στο τέλος πίνακα Α του άρθρου 2 Π.Δ. 194/1998 ανωτ. αριθ. 286). Άρθρο 2 Σύσταση και σύνθεση  Έμμισθων Γενικών Προξενείων 1.Συνιστώνται τα ακόλουθα Έμμισθα Γενικά Προξενεία της Ελλάδας: α)στο Βιντχούκ της Δημοκρατίας της Ναμίμπια, β)στη Σαγκάη της Λαϊκής Δημοκρατίας της Κίνας, γ)στο Βελιγράδι της Ομοσπονδιακής Δημοκρατίας της Γιουγκοσλαβίας, δ)στη Μόσχα της Ρωσικής Ομοσπονδίας, ε)στην Τραπεζούντα της Τουρκικής. Δημοκρατίας, στ)στη Μπάνια Λούκα της Σερβικής Δημοκρατίας (Republika Srpska-Βοσνία-Ερζεγοβίνη) 2.(Προστίθενται προξενικές αρχές στο τέλος του Κεφ. Α΄ του πίνακα Β΄ του άρθρ. 2 Π.Δ. 194/1998, ανωτ. αριθ. 286). Άρθρο 3 Σύσταση και σύνθεση Έμμισθου Προξενείου  της Ελλάδας στο Νις της Ομοσπονδιακής  Δημοκρατίας της Γιουγκοσλαβίας 1.Συνιστάται Έμμισθο Προξενείο της Ελλάδας στο Νις της Ομοσπονδιακής Δημοκρατίας της Γιουγκοσλαβίας. 2.(Προστίθεται προξενική αρχή στο τέλος του Κεφ. Β΄ του πίνακα Β΄ του άρθρ. 2 Π.Δ. 194/1998, ανωτ. αριθ. 286). Άρθρο 4 Κάλυψη δαπανών Οι δαπάνες που προκαλούνται από τις διατάξεις του παρόντος νόμου ύψους 3.020 εκατομμυρίων δραχμών περίπου ετησίως από το οικονομικό έτος 1999 και εξής θα καλύπτονται από τις πιστώσεις που θα εγγράφονται στον Προϋπολογισμό του Υπουργείου Εξωτερικών υπό Ειδικό Φορέα 09-120 και ΚΑΕ ομάδων 0200 και 0300. Άρθρο 5 Έναρξη ισχύος Η ισχύς του παρόντος νόμου αρχίζει από την 1η Ιανουαρίου 1999. 